**1. ҚҰЖАТТЫҢ МАҚСАТЫ МЕН ЖАЛПЫ ЕРЕЖЕЛЕР**

1.1. Осы «ҚазМұнайГаз» ҰК АҚ компанияларының тобына арналған «Қорғау» картасын қолдану регламенті (бұдан әрі – Регламент) қауіпті жағдай/қауіпті мінез-құлық/қауіпті іс-әрекет/қауіпті оқиға/қауіпті факторды анықтауға және олар туралы хабарлауға, сондай-ақ ҚМГ компаниялар тобында қауіпсіздік және еңбек қорғау, қауіпсіздік техника мен қоршаған ортаны қорғау жүйесін жетілдіруге бағытталған жұмыстарды ұйымдастыру тәртібін белгілейді.

1.2. Осы Регламенттің мақсаты:

- «Қорғау» картасын қолдану арқылы ҚМГ компаниялар тобында еңбек қорғау мәдениетін арттыру;

- еңбек қауіпсіздігі мен еңбек қорғау, қоршаған ортаны қорғау саласындағы тәуекелдерді басқару мақсатында, жазатайым жағдайлар мен өндірістік жарақаттылықты ескерту;

- қызметкерлер мен мердігерлерді «Қорғау» картасын қолдану процесіне тарту болып табылады.

**2. ҚОЛДАНУ АЯСЫ**

2.1. Осы Регламенттің күші ҚМГ компаниялар тобының барлық қызметкерлеріне, сондай-ақ ҚМГ компаниялар тобы объектілерінің аумағындағы мердігерлерге қолданылады.

2.2. ҚМГ компаниялар тобының Регламентін қолдану, белгіленген тәртіппен, ұйымның ұқсас регламенттерін әзірлеу және бекіту немесе ішкі құжаттарын осы Регламентке сәйкес келтіру арқылы жүзеге асырылуы мүмкін. Бұл ретте, осы Регламентте көзделген талаптар ұйымдардың ұқсас регламенттері мен ішкі құжаттарында төмендетілмеуі тиіс.

**3. АЙҚЫНДАМАЛАР МЕН ҚЫСҚАРТУЛАР**

Осы Регламенттің мақсатында, келесі айқындамалар мен қысқартулар қолданылады:

**«Қорғау» картасының әкімшісі –** функционалдық міндеттеріне «Қорғау» картасын қолдану жұмыстарын үйлестіру кіретін ЕҚОҚ блогының/ЕҚ, ӨҚ және ҚОҚ қызметінің қызметкері;

**ЕҚОҚ блогы** – ҚМГ еңбек және қоршаған ортаны қорғау блогы;

**ҚМГ компаниялар тобы** – дауыс беретін акцияларының (қатысу үлестерінің) елу және одан да көп проценті меншік немесе сенімгерлік басқару құқығында ҚМГ-ге тікелей немесе жанама тиесілі ҚМГ мен заңды тұлғалар, сондай-ақ қызметін ҚМГ бақылауға құқылы заңды тұлғалар.

**АРБД** – ҚМГ-нің адами ресурстарды басқару департаменті;

**«Қорғау» картасының нұсқаушысы** – «Қорғау» картасын қолдану бойынша оқу үшін жауапты және «Қорғау» картасын қолдану бойынша нұсқаушыларды даярлау курсынан өткен ЕҚОҚ блогы/ЕҚ, ӨҚ және ҚОҚ қызметінің тағайындалған қызметкері;

**кадр қызметі** – ҚМГ компанияларының тобында персоналды басқару мәселелері үшін жауапты құрылымдық бөлімше, ал ол болмаған жағдайда – кадр мәселелері үшін жауапты қызметкер;

**түзету іс-әрекеті –** сәйкессіздіктің пайда болу себептерін жоюға бағытталған іс-шара;

**«Қорғау» картасы жөніндегі комитет** – «Қорғау» картасының қолданылуына байланысты мәселелерді үйлестіретін, құрамы мен жұмыс тәртібі осы Регламентте белгіленген тәртіппен айқындалатын ҚМГ компаниялар тобының консультативтік-кеңес органы;

**байқаушы** – «Қорғау» картасын қолдану бойынша оқудан (байқаушыларға арналған курс) өткен ҚМГ компаниялар тобының қызметкері (қызметкерлері) мен мердігердің өкілі (өкілдері);

байқау – нәтижелерін байқаушы тіркейтін іс-әрекеттерді мақсатты және жоспарлы қабылдау;

қауіпті іс-әрекет – нәтижесінде қызметкердің өзінің немесе айналасындағы адамдардың жарақат алу, қоршаған ортаға немесе ҚМГ компаниялар тобы ұйымының мүлкіне зиян келтіру тәуекелдері бар қызметкердің іс-әрекеті немесе әрекетсіздігі;

**қауіпті мінез-құлық** **–** қызметкердің немесе мердігердің қауіпті іс-әрекеттерінен туындайтын кез келген байқалатын іс-әрекет немесе әрекетсіздік (қасақана немесе кездейсоқ), мысалы, жағымсыз көзқарас пен уәждер;

**қауіпті жағдай –** инциденттің туындауына әкеп соға алатын кез келген жағдай;

**объект –** ҚМГ компаниялар тобының өндірістік учаскесінің құрамдас элементі;

**қауіпті оқиға** – ешкім зардап шекпеген, қоршаған ортаға және ҚМГ компаниялар тобына зиян келтірілмеген, бірақ елеулі зиян келтіру ықтималдығы бар жұмыспен байланысты кез келген оқиға;

**қауіпті фактор** – нәтижесінде адамның еңбек қабілеттігінен уақытша немесе тұрақты айырылуына, өндірістік жарақаттылық алуына, кәсіби ауруына немесе қайтыс болуына әкеп соғу ықтималдығы бар қауіп-қатер көзі немесе жағдай;

жұмыстардың жауапты басшысы **–** мердігердің жұмыстар үшін жауапты басшысының бұйрығымен тағайындалған тұлға;

ЕҚ, ӨҚ және ҚОҚ – еңбек қорғау, өнеркәсіптік қауіпсіздік және қоршаған ортаны қорғау (осы Регламенттің мақсаттарында);

мердігер – жасалған шарттың (келісімшарттың) негізінде ҚМГ компаниялар тобының объектілерінде жұмыстарды орындайтын жеке немесе заңды тұлға, заңды тұлғалардың уақытша бірлестігі (консорциумы);

**ескерту іс-қимылы** – сәйкессіздіктің пайда болу себебінің ықтималдығын жоюға бағытталған іс-шара;

**оқиға** – қызметкерлердің денсаулығына немесе қоршаған ортаға зиян келтірген немесе зиян келтіре алатын, мұнай өндіру мен айдау процесінің тоқтатылуына, ҚМГ компанияларының тобына материалдық зиян келтіруге немесе басқа да теріс салдарға әкеп соққан немесе әкеп соға алатын кез келген жоспарланбаған оқиға;

қызметкер – ҚМГ компанияларының тобымен еңбек қатынастарында тұратын және еңбек шарты бойынша жұмысты орындайтын жеке тұлға;

жұмыс орны – қызметкердің еңбек қызметі процесінде еңбек міндеттерін орындау кезінде оның тұрақты немесе уақытша орналасу орны;

**«Қорғау» картасын тіркеуші** – «Қорғау» картасын уақытылы тіркеу мен оның есебі үшін жауапты және «Қорғау» картасын қолдану бойынша оқудан өткен ЕҚОҚ блогының/ЕҚ, ӨҚ және ҚОҚ қызметінің қызметкері;

**ҚМГ қызметкері (басшы қызметкерлері)** – Басқарма төрағасы мен мүшелері;

ЕҚ, ӨҚ және ҚОҚ қызметі – функцияларына еңбек қауіпсіздігі және еңбекті қорғау, өнеркәсіптік, өрт, көлік қауіпсіздігі, қоршаған ортаны қорғау бойынша өндірістік (ішкі) бақылау жұмыстарын үйлестіру және оны жүзеге асыру кіретін құрылымдық бөлімшесі;

**«жақсы практика»** – қалыпты практикадан асатын және ЕҚ, ӨҚ және ҚОҚ саласында үздік көрсеткіштерде өз тиімділігін көрсеткен немесе ЕҚ, ӨҚ және ҚОҚ жақсартуға жәрдемдескен әдіс/тәсіл, процесс, қызмет немесе үлгілі мінез-құлық;

**«Қорғау» ЭДБ** – ҚМГ-нің корпоративтік ақпараттық порталында орналастырылған «Қорғау» картасының электрондық деректер базасы.

 **4. ЖАУАПКЕРШІЛІК**

4.1. **ҚМГ ҚОӘБ блогының басқарушы директоры**:

1) ҚМГ компанияларының тобында «Қорғау» картасын қолдану жүйесін енгізу, жұмыс істеуі, пайдалану мен жетілдіру процесін басқарады және ол үшін жауап береді;

2) ҚМГ компанияларының тобында «Қорғау» картасын қолдану жүйесін енгізу, жұмыс істеуі, пайдалану мен жетілдіру қорытындылары бойынша ҚМГ Басқармасының төрағасына тұрақты есеп беруді қамтамасыз етеді;

3) ҚМГ компанияларының тобында еңбек қауіпсіздігінің мәдениетін қалыптастыруға жәрдемдеседі.

4.2. **ҚМГ компанияларының тобындағы бірінші басшы**:

1) ЕҚ, ӨҚ және ҚОҚ талаптарын сақтау бойынша лидерлік пен пейілділікті көрсетеді;

2) ЕҚ, ӨҚ және ҚОҚ жағдайын байқау процесінің нәтижелі жұмысын және оны үнемі жақсартуды қамтамасыз ету үшін қажетті қаржы ресурстарды бөледі;

3) тоқсан сайынғы наградалар беру жөніндегі комиссияның төрағасы болып табылады және барлық марапаттау рәсімдеріне қатысады.

4.3. ҚМГ компаниялар тобының бірінші басшысының орынбасарлары мен басқарушы директорлары:

1) ЕҚ, ӨҚ және ҚОҚ талаптарын сақтау бойынша лидерлік пен пейілділікті көрсетеді;

2) ЕҚ, ӨҚ және ҚОҚ жағдайын байқау процесінің нәтижелі жұмысын және оны үнемі жақсарту процесін қамтамасыз ету үшін қажетті қаржы ресурстарды бөледі.

4.4. Барлық құрылымдық бөлімшелердің басшылары:

1) басқаратын құрылымдық бөлімшелерде «Қорғау» картасын енгізу мен қолдануды қамтамасыз етеді;

2) қауіпті жағдайларға/қауіпті мінез-құлыққа/қауіпті іс-әрекеттерге/қауіпті оқиғаларға/қауіпті факторларға қатысты уақытылы және ескерту шараларының қабылдануын қамтамасыз етеді

3) «Қорғау» в ЕҚОҚ блогында «Қорғау» картасы бойынша қабылданған шаралар туралы тоқсан сайынғы есептердің берілуін қамтамасыз етеді;

4) басқаратын құрылымдық бөлімшелердің қызметкерлеріне қауіпті жағдайлардың/қауіпті мінез-құлықтың/қауіпті іс-әрекеттердің/қауіпті оқиғалардың/қауіпті факторлардың себептерін талдау қорытындыларын жеткізеді.

**4.5. «Қорғау» картасы жөніндегі комитет**:

1) «Қорғау» картасы жөніндегі комитеттің отырыстарына қатысу және оның қарауына шығарылатын мәселелер бойынша арнайы ақпарат беру мен консультациялық қолдау үшін құрылымдық бөлімшелердің қызметкерлерін тартады;

2) маңызды сипаттағы байқаулармен бірге «Қорғау» карталарын, сондай-ақ жалпы проблемалар мен үрдістерді анықтайтын карталарды тұрақты талдайды, анықталған қауіпті жағдайларды/қауіпті мінез-құлықты/қауіпті іс-әрекеттерді/қауіпті оқиғаларды/қауіпті факторларды талдайды;

3) ЕҚ, ӨҚ және ҚОҚ көрсеткіштерін жақсарту бойынша алынған ұсыныстар мен бастамашылықтардың әзірленуі мен іске асырылуын қамтамасыз етеді;

4) тиісті басшымен келісім бойынша, қауіпті жағдайларды/қауіпті мінез-құлықты/қауіпті іс-әрекеттерді/қауіпті оқиғаларды/қауіпті факторларды түзету және ескерту іс-әрекеттерін орындау, олардың туындауының негізгі себептерін жою үшін мерзімдер орнату үшін жауапты тұлғаларды тағайындайды;

5) түзету іс-әрекеттерінің орындалуы, сондай-ақ қабылданған шаралардың тұрақты бағалануын бақылайды;

6) қызметкерлермен үздіксіз өзара іс-қимыл жасауды және қауіпті тәсілмен орындалатын жұмыстарды тоқтату техникасының қағидаттарын, «Қорғау» картасын толтыру және ақпаратты өңдеу жөніндегі нұсқаулықтар талқылауды қамтамасыз етеді;

7) ЕҚ, ӨҚ және ҚОҚ саласындағы қызметінің қорытындылары, жетістіктері мен үздік байқаулары туралы мәліметтердің ақпараттық стендтерде орналастыруды қамтамасыз етеді;

8) «Қорғау» картасын қолдануға белсенді түрде қатысқан және «Қорғау» картасына маңызды сипаттағы байқау жүргізген және ұсыныс енгізген қызметкерлерді марапаттауға қатысады.

4.6. **ЕҚ, ӨҚ және ҚОҚ қызметі**:

1) «Қорғау» картасын енгізу және қолдану;

2) ҚМГ компаниялар тобының орталық аппаратында байқаушылар мен мердігердің өкілдерін «Үздік «Қорғау» картасы» сертификатымен марапаттау үшін материалдарды уақытылы дайындау;

3) «Қорғау» картасының бағдарламасы бойынша наградаларды тоқсан сайын тапсыруды ұйымдастыру;

4) «Үздік «Қорғау» картасы» сертификатымен марапатталған қызметкерлерге сыйақы беру үшін қажетті ақпаратты АРБД/кадр қызметтерінің сұрауы бойынша уақытылы беру үшін жауап береді.

4.7. **«Қорғау» картасының әкімшісі**:

1) толтырылған «Қорғау» картасын күн сайын жинақтайды және жәшіктерде «Қорғау» карталары бланкілерінің үнемі болуын қамтамасыз етеді;

2) «Қорғау» картасын қолдану жұмысын үйлестіреді, насихаттайды және қолдайды;

3) әрбір қауіпті оқиға ықтималдығын растау/жоққа шығару үшін тексеруді жүзеге асырады;

4) түзету және ескерту іс-әрекеттерінің орындалуына мониторингті жүзеге асырады, «Қорғау» картасы жөніндегі комитеттің қызметін үйлестіреді;

5) егер анықталған қауіпті жағдай/ қауіпті мінез-құлық/ қауіпті іс-әрекет/ қауіпті оқиға/ қауіпті фактор уақытылы және тиімді бағыттау үшін, байқаушының дереу түзету және ескерту шаралардың қабылдануын, қажет болса, одан арғы түзету және ескерту іс-әрекеттерін қабылдау үшін объект үшін жауапты тұлғаның хабардар болуын қамтамасыз етеді;

6) құрылымдық бөлімшелердің басшыларына әрбір қауіпті жағдай/ қауіпті мінез-құлық/ қауіпті іс-әрекет/ қауіпті оқиға/ қауіпті фактор туралы хабарлайды;

7) ақпараттық стендтерде хабарландыруларды орналастыру арқылы құрылымдық бөлімшелердің қызметкерлеріне «Қорғау» картасы жөніндегі комитеттің жұмысы, «Қорғау» картасын қолдану нәтижелері туралы хабарлайды;

8) «Қорғау» картасын енгізу және қолдану мәселелері бойынша әдіснамалық қолдау көрсетеді, түзету және ескерту іс-әрекеттерінің орындалуын бақылайды, анықталған қауіпті жағдайларды/қауіпті мінез-құлықты/қауіпті іс-әрекеттерді/қауіпті оқиғаларды/қауіпті факторларды талдайды;

9) өзінің жауапкершілік аясына жататын, тәуекелдерді жою және олардың қайта пайда болуын болдырмау мақсатында, қандай да бір болмасын қосымша іс-әрекеттер жасау қажеттілігін айқындау үшін байқаушы қабылдаған іс-әрекеттерді, жұмыстардың уақытша тоқтатылуын дереу түзететін және ескертетін байқауды қарастырады. Қажет болған жағдайда, қауіпті жағдайлардың/қауіпті мінез-құлықтың/қауіпті іс-әрекеттердің/қауіпті оқиғалардың/қауіпті факторлардың сыныптамасын растау/жоққа шығару үшін әрбір байқауды тексереді.

4.8. **Байқаушылар**:

1) байқауды жүргізеді және «Қорғау» картасын толтырады;

2) жұмысты тоқтатады, байқалған қауіпті жағдай/ қауіпті мінез-құлық/ қауіпті іс-әрекет/ қауіпті оқиға/ қауіпті фактор бойынша түзету және ескерту шараларын дереу қабылдау және олар туралы мердігердің жауапты тұлғалары мен ЕҚОҚ блогы/ЕҚ, ӨҚ және ҚОҚ қызметінің жауапты қызметкеріне дереу хабарлайды;

3) ЕҚ, ӨҚ және ҚОҚ жүйелерін жақсарту бойынша ұсыныстар енгізеді;

4) «Қорғау» картасын қолдану бойынша оқудан өтеді.

4.9.Әкімшілік департаменті «Үздік «Қорғау» картасы» сертификаттарын әзірлеу үшін жауап береді.

**5. «**ҚОРҒАУ» КАРТАСЫН ҚОЛДАНУ ТӘРТІБІ

**5.1.** «Қорғау» картасын қолдану қағидаттары

5.1.1. ҚМГ компаниялар тобының әрбір қызметкері мен мердігердің өкілі ЕҚ, ӨҚ және ҚОҚ талаптарының бұзылу фактілерін анықтаған кезде жұмыстардың орындалуын уақытша тоқтатуы тиіс.

5.1.2. Кез келген қызметкер ЕҚ, ӨҚ және ҚОҚ талаптарын бұзған жағдайда:

1) «Қорғау» картасында нақты тұлғаларды көрсетуге;

2) Қазақстан Республикасының заңнамасы талаптарының бұзылуын есептемегенде, кінәны/жауапкершілікті қызметкерге немесе құрылымдық бөлімшеге жүктеу үшін «Қорғау» картасында көрсетілген ақпаратты пайдалануға;

3) конфронтацияға жол беруге және сынау үшін объектіні іздеуге тыйым салынады.

**5.2.** «Қорғау» картасын қолдану бойынша оқу

5.2.1. ЕҚОҚ блогы ҚМГ компаниялар тобының барлық қызметкерлері мен мердігерлердің өкілдеріне арналған оқу материалдарын (байқаушыларға арналған курсты), сондай-ақ «Қорғау» картасының нұсқаушыларына арналған жекелеген оқу материалдарын (нұсқаушыларды даярлау курсы) қамтитын «Қорғау» картасын қолдану бойынша оқу материалдарын әзірлейді.

5.2.2. «Қорғау» картасын қолдану бойынша оқуды ЕҚ, ӨҚ және ҚОҚ қызметі ҚМГ компаниялар тобының орталық аппаратында жүргізеді.

5.2.3. «Қорғау» картасының нұсқаушысы болып тағайындалған ЕҚОҚ блогы/ЕҚ, ӨҚ және ҚОҚ қызметінің қызметкері ЕҚОҚ блогында/ЕҚ, ӨҚ және ҚОҚ қызметінде тиісті оқудан өтеуі тиіс.

Одан кейін, «Қорғау» картасының нұсқаушысы өзі жұмыс істейтін жердегі қызметкерлердің (байқаушылардың), сондай-ақ мердігер өкілдерінің оқуын жүргізе алады. «Қорғау» картасының нұсқаушылары оқу жоспарын әзірлейді және оқудан өткен құрылымдық бөлімшелердің қызметкерлері мен мердігер өкілдерінің тізімін жүргізеді.

5.2.4. Еңбек қауіпсіздігі мен еңбекті қорғау бойынша кіріспе нұсқамалар беру және жұмыс орнында нұсқамалар беру кезінде ҚМГ компаниялар тобының әрбір қызметкері мен мердігерлердің өкілдері, оның ішінде жаңадан қабылданғандар, осы Регламенттің ережелерімен таныстырылуы тиіс.

«Қорғау» картасын қолдану мәселелері ҚМГ компанияларының тобы мен мердігерлік ұйымдардың қызметкерлеріне арналған еңбек қауіпсіздігі мен еңбекті қорғау бойынша кіріспе нұсқамалар беру және жұмыс орнында нұсқамалар беру бағдарламасына қосылуы тиіс.

5.2.5. «Қорғау» картасының әкімшісі мердігерлік ұйымдардың қызметкерлері мен өкілдеріне арналған оқу процесін үйлестіреді және оқу курстарын қайта өткізу қажеттілігін айқындайды.

**5.3.** «Қорғау» картасын қолданудың негізгі кезеңдері

«Қорғау» картасын қолдану төменде егжей-тегжейлі сипатталған негізгі кезеңдерді қамтиды:

1) байқау;

2) араласу;

3) «Қорғау» картасын тіркеу және өңдеу;

4) түзету және ескерту іс-әрекеттерін әзірлеу.

**5.4. Байқау**

ҚМГ компаниялар тобының әрбір қызметкері мен мердігер өкілдерінің қауіпсіздік мәдениетін және ЕҚ, ӨҚ және ҚОҚ талаптарын сақтау бойынша саналы және ерікті іс-әрекеттер жасауға тартылуын арттыру мақсатында, байқаушылар, осы Регламентке 1-қосымшада көрсетілген «Қорғау» картасын толтыру кезеңділігіне сәйкес, ҚМГ объектілеріне бару және байқау жүргізу арқылы лидерлігі мен пейілділігін көрсетеді.

**5.5. Араласу**

5.5.1. Қауіпті жағдайларды/қауіпті мінез-құлықты/қауіпті іс-әрекеттерді/қауіпті оқиғаларды/қауіпті факторларды байқаған кезде, қызметкер жұмыстарды дереу уақытша тоқтатып, мүмкіндігінше, тәуекелді жоюы тиіс.

5.5.2. Мүмкін болған жағдайда, анықталған қауіпті факторды/қауіпті жағдайды жою керек. Егер қауіпті факторды/қауіпті жағдайды жою мүмкіндігі болмаса, сондай-ақ персонал үшін қауіп ықтималдығы жоғары болса, жұмыс уақытша тоқтатылуы тиіс, мүмкін болса, объект оқшаулануы тиіс.

5.5.3.Қауіпті іс-әрекет/қауіпті мінез-құлық анықталған жағдайда, байқаушы жұмысты тоқтатып, байқау жүргізілген адаммен жағдайды талқылауы тиіс (қауіпсіз жағдайларда), қажетті түзету және ескерту шараларын ұсынуы тиіс, ал одан кейін, шаралар орындау үшін қабылданып, жұмыс қауіпсіз түрде жалғасқанына көз жеткізуі тиіс.

5.5.4. Байқаушы қауіпті жағдайды байқаған кезде, бұл мүмкін болған жерде, одан арғы тәуекелді жою үшін түзету және ескерту шараларын дереу қабылдауы тиіс немесе объектіні оқшаулауы тиіс.

5.5.5. Осы Регламенттің 5.5.1-5.5.4-тармақшаларында көрсетілген оқиғалар туындаған жағдайда, байқаушы болған оқиғалар туралы объектінің басшысына немесе «Қорғау» картасының әкімшісіне хабарлап, осы Регламентке (KMG-F-3558.1-57/RG-3537.1-57) нысанға сәйкес нысан бойынша «Қорғау» картасын толтыруы тиіс.

5.5.6. «Жақсы практика» байқалған жағдайда, «Қорғау» картасында оң пікірлерді және объектіде жұмыстарды орындайтын қызметкерді (қызметкерлерді)/топты (топтарды)/бригаданы (бригадаларды) көрсету керек.

**5.6. «Қорғау»** картасын тіркеу және өңдеу

5.6.1. «Қорғау» картасы қағаз тасығышта және «Қорғау» ЭДБ-да электрондық нысанда қазақ немесе орыс тілдерінде толтырылуы тиіс.

«Қорғау» картасын толтыру нұсқаулығы осы Регламентке (KMG-F-3559.1-57/RG-3537.1-57) нысанда көрсетілуі тиіс. Анағұрлым егжей-тегжейлі нұсқама «Қорғау» картасын қолдану бойынша оқу процесінде беріледі.

5.6.2. «Қорғау» картасын қолдану қағидаттарын сақтау мақсатында, оны толтыру кезінде, жұмыстарына байқау жүргізілген құрылымдық бөлімшенің атауы немесе мердігердің атауы ғана көрсетіледі.

5.6.3. «Қорғау» картасының бланкілері көпшілікке қол жетімді жерде орнатылатын арнайы жәшіктерге («қабырғадағы қалталар») орналастырылады.

5.6.4. «Қорғау» картасының бланкілерін орналастыруға арналған жәшіктер мен толтырылған «Қорғау» карталарын жинауға арналған жәшіктер осы Регламентке (KMG-F-3560.1-57/RG-3537.1-57) нысанға сәйкес нысан бойынша дайындалады.

5.6.5. «Қорғау» электрондық картасы qorgau@ … электрондық адреске, ҚМГ компаниялар тобының доменіне жіберіледі.

5.6.6. «Қорғау» картасы «Қорғау» картасы жөніндегі комитеттің отырыстарында қаралатын ЕҚ, ӨҚ және ҚОҚ жақсарту бойынша ұсыныстарды енгізу үшін пайдаланылады.

5.6.7. Байқаушы «Қорғау» картасына сипатталған байқауды/ұсынысты жақсырақ түсіндіретін фотографияларды, схемаларды немесе басқа да мәліметтерді қосып бере алады.

5.6.8. «Қорғау» картасы ЕҚ, ӨҚ және ҚОҚ-қа байланысты мәселелер бойынша ғана толтырылуы тиіс.

5.6.9. «Қорғау» картасының әкімшісі толтырылған «Қорғау» карталарын күн сайын жинауды және «Қорғау» картасы бланкілерінің «қабырғадағы қалталарда» үнемі болуын қамтамасыз етеді.

5.6.10. Қағаз тасығыштағы және электрондық түрдегі «Қорғау» картасын «Қорғау» картасын тіркеуші «Қорғау» ЭБД-да тіркейді, бұл ретте, қағаз тасығыштағы «Қорғау» картасы «Қорғау» картасына жеке нөмір қойылып, «pdf» форматында «Қорғау» ЭБД-да орналастырылуы тиіс.

5.6.11. «Қорғау» картасының әкімшісі толтырылған «Қорғау» карталарын қарайды, дереу қабылданған іс-әрекеттердің сәйкестігі мен жеткілікті болуын тексереді және, қажет болғанда, қосымша түзету және ескерту іс-әрекеттері мен жауапты орындаушыларды белгілейді.

5.6.12. «Қорғау» картасының әкімшісі әрбір байқауды, оның ішінде, «жақсы практиканы» тексеруі тиіс.

5.6.13. Байқаушыдан хабарламалар алғаннан кейін, «Қорғау» картасының әкімшісі бастапқы бағалауды жүргізеді және оқиғаны қауіпті жағдайға/қауіпті мінез-құлыққа/ қауіпті іс-әрекетке/ қауіпті оқиғаға/ қауіпті факторға саралайды. Бағалау алынған оқиға туралы мәліметтердің негізінде жүргізіледі.

5.6.14. Егер болған жағдай оқиғаға жатпаса, «Қорғау» картасының әкімшісі себептерді түсіндіріп, байқаушыға кері байланыс беруі тиіс.

5.6.15. ҚМГ компаниялар тобының әрбір қызметкері мен мердігердің өкілі оқиға фактісі бойынша жұмыстардың орындалуын дереу уақытша тоқтату шараларын қабылдауы, жұмыстардың дұрыс орындалмау мәнісін түсіндіріп, ЕҚ, ӨҚ және ҚОҚ бойынша іс-шаралардың орындалуын қамтамасыз етуі тиіс.

**5.7. Түзету және ескерту іс-әрекеттерін әзірлеу**

5.7.1. «Қорғау» картасының әкімшісі мен жазатайым жағдайға алғышарт болып табылатын қауіпті жағдай(лар)/ қауіпті мінез-құлық/ қауіпті іс-әрекет(тер)/ қауіпті оқиға(лар)/ қауіпті фактор(лар) анықталған құрылымдық бөлімшенің қызметкерлері олардың туындау себептерін талдайды, оның адамдардың денсаулығы мен қауіпсіздігіне, қоршаған ортаға тиетін әсердің мәні мен дәрежесін бағалайды.

5.7.2. Түзету және ескерту іс-әрекеттерін іске асыру қауіпті жағдайлар/қауіпті мінез-құлық/қауіпті іс-әрекеттер/қауіпті оқиғалар/қауіпті факторларды олардың қайтадан туындау, оның ішінде басқа да құрылымдық бөлімшелерде қайта туындау себебін жоятындай етіп немесе оның салдарын жеңілдететіндей етіп, әзірлеу қажет.

5.7.3. Егер түзету және ескерту іс-әрекеттерін орындау «Қорғау» ЭДБ-дағы іс-әрекеттердің мәртебесі мен жабылуы (орындалуы) үшін жауапты мердігерлердің қатысуын талап етсе, қауіпті жағдай/ қауіпті мінез-құлық/ қауіпті іс-әрекет/ қауіпті оқиға/ қауіпті фактор байқалған учаске үшін жауапты қызметкер тағайындалады, ол мердігердің өкілімен бірлесіп, тағайындалған іс-әрекеттердің толық орындалғанына және оқиғаның туындау себептерін жою үшін және оның қайталануын болдырмау үшін жеткілікті екеніне көз жеткізуі тиіс.

5.7.4. Егер анықталған қауіпті жағдай(лар)ды/ қауіпті мінез-құлықты/ қауіпті іс-әрекет(тер)ді/ қауіпті оқиға(лар)ды/ қауіпті фактор(лар)ды жою немесе ұсыныс өз күшімен іске асыру мүмкін болмаса немесе байқаушы оны бақыламаса, онда осындай байқауды ЕҚОҚ блогының/ЕҚ, ӨҚ және ҚОҚ қызметінің жауапты қызметкеріне жіберу керек, олар, өз кезегінде, түзету және ескерту іс-әрекеттерін әзірлейді және олардың орындалуын қамтамасыз етеді.

5.7.5. «Қорғау» ЭДБ-да түзету және ескерту іс-әрекеттері мен ескерту іс-әрекеттерін орындау мерзімдерін және «Қорғау» картасына тиісті ақпаратты уақытылы енгізуді бақылау жұмыстарын үйлестіруді «Қорғау» картасының әкімшісі ҚМГ-нің корпоративтік ақпараттық порталында жүзеге асырады.

5.7.6. «Қорғау» картасының тіркеушілері мен түзету және ескерту іс-әрекеттерін орындау үшін жауапты тұлғалар «Қорғау» ЭДБ-да іс-әрекеттерді үнемі бақылап, олардың уақытылы және тиімді орындалуын, бақылау карточкасының «Қорғау» ЭДБ-да жабылуын қамтамасыз етуі тиіс, сондай-ақ әрбір аяқталған іс-әрекетке олардың орындалуын растайтын құжаттарды қоса тіркеуі тиіс.

**5.8. «Қорғау» картасы жөніндегі комитет**

5.8.1. Жалпы үрдістерді айқындау және кешенді іс-шаралар өткізуді және жұмыстар өндірісіне «жақсы практика» енгізуді талап ететін назар аудару аймақтарын белгілеу мақсатында, сондай-ақ «Қорғау» карталарының деректерін тоқсан сайын талдау үшін, ҚМГ компанияларының тобында «Қорғау» картасы жөніндегі комитеттер құрылады, олардың құрамдары бірінші басшының немесе оның орнындағы тұлғаның бұйрығымен бекітіледі (ЕҚОҚ блогымен келісім бойынша).

5.8.2. ҚМГ компанияларының тобындағы «Қорғау» картасы жөніндегі комитеттер Комитеттердің төрағасы мен мүшелерін қамтиды. Сондай-ақ «Қорғау» картасы жөніндегі комитеттің құрамына хатшы (дауыс беру құқығынсыз) кіреді.

5.8.3. «Қорғау» картасы жөніндегі комитеті:

1) қауіпті жағдайлардың/қауіпті мінез-құлықтың/қауіпті іс-әрекеттердің/қауіпті оқиғалардың/қауіпті факторлардың қайта туындауын болдырмау мақсатында, олардың туындауының негізгі себептерін белгілейді, сондай-ақ түзету және ескерту іс-әрекеттерінің тиімділігін қарайды;

2) қызметкерлердің ЕҚ, ӨҚ және ҚОҚ жүйесін жақсарту бойынша ұсыныстары мен бастамашылықтарын олардың орынды және тиімді болу мәніне бағалайды және оларды жұмыстарды орындау процесіне енгізу бойынша шешімдерді шығарады;

3) «Үздік «Қорғау» картасы» сертификатымен марапаттау үшін ең үздік байқаушыны айқындайды;

4) қызметкерлер мен мердігерлерді байқауды жүргізуге және «Қорғау» картасын қолдануға ынталандырады.

5.8.4. «Қорғау» картасы жөніндегі комитеттің хатшысы:

1) «Қорғау» картасы жөніндегі комитет отырыстарының хаттамаларын жүргізеді және оларды «Қорғау» ЭДБ-ға енгізеді;

2) «Қорғау» картасы жөніндегі комитеттің хаттамалық шешімдерінің орындалуына мониторинг жүргізеді;

3) қызметкерлерге «Қорғау» картасы жөніндегі комитет қызметінің қорытындылары туралы хабарлайды;

4) «Қорғау» картасы жөніндегі комитеттің тапсырмаларына сәйкес, бюллетеньдерді, постерлер мен плакаттарды ақпараттық стендтерде орналастыру үшін оларды әзірлейді және шығарады.

**5.9. Ынталандыру**

5.9.1. Қызметкерлерді «Қорғау» картасын қолдануға ынталандыру үшін, «Үздік «Қорғау» картасы» сертификаттарын тапсыру арқылы тоқсан сайын ынталандыру қолданылады. «Үздік «Қорғау» картасы» сертификатымен марапатталған қызметкерлер бағалы және (немесе) имидждік сыйлықтармен марапатталуы тиіс (ҚМГ компаниялар тобының бюджетінде осы мақсаттарға көзделген қаражат болған жағдайда).

5.9.2. «Үздік «Қорғау» картасы» сертификатымен қызметкерлерді ынталандыру жұмыстарын ЕҚОҚ блогы/ЕҚ, ӨҚ және ҚОҚ қызметі ұйымдастырады. Марапаттау туралы бұйрықты шығару үшін, АРБД/кадр қызметтеріне тиісті қызметкерлердің тізімі жіберіледі.

5.9.3. «Үздік «Қорғау» картасы» сертификатымен марапаттау үшін, ең үздік байқаушыны айқындау мақсатында, осы Регламентке (KMG-F-3561.1-57/RG-3537.1-57) нысанда көрсетілген бағалау жүйесі қолданылады.

5.9.4. Әкімшілік департаменті «Үздік «Қорғау» картасы» сертификатының дайындалуын қамтамасыз етеді. «Үздік «Қорғау» картасы» сертификаты осы Регламентке (KMG-F-3562.1-57/RG-3537.1-57) нысанға сәйкес нысан бойынша типографиялық тәсілмен жүргізіледі.

5.9.5. «Үздік «Қорғау» картасы» сертификатының мәтіні қазақ тілінде және, қажет болғанда, орыс тілінде 14-ші көлемді Times New Roman қаріппен, бір жоларалық интервалмен теріледі.

**5.10. Ынталандыруды беру критерийлері**

«Үздік «Қорғау» картасы» сертификатымен марапаттау үшін ең үздік байқаушыларды таңдау кезінде, әрбір санат бойынша, келесі шарттар ескеріледі:

1) «Қорғау» картасын қолдану жиілігі мен толтыру;

2) байқау барысында анықталған қызметкер (қызметкерлер) үшін ықтималды тәуекелдің (тәуекелдердің) толық сипаттамасы;

3) байқалатын қауіпті жағдайларды/қауіпті мінез-құлықты/қауіпті іс-әрекеттерді/қауіпті оқиғаларды/қауіпті факторларды айқындау;

4) байқаушының анықталған қауіпті жағдайларды/қауіпті мінез-құлықты/қауіпті іс-әрекеттерді/қауіпті оқиғаларды/қауіпті факторларды жоюы және олардың қайталануын болдырмау бойынша қабылданған шаралар;

5) қауіпті жағдайларды/қауіпті мінез-құлықты/қауіпті іс-әрекеттерді/қауіпті оқиғаларды/қауіпті факторларды жою кезінде пайдаланылатын жабдық/құрал(дар);

6) жұмыс орындарында қауіпсіздік деңгейін арттыратын «жақсы практика» мен қызметкерлердің қауіпсіздік мәдениетін үнемі жақсарту бойынша ұсыныстар.

**Марапаттау санаттары**

|  |  |
| --- | --- |
| ЕҚ, ӨҚ және ҚОҚ бойынша ең үздік карточка | Болу ықтималдығы мен салдарының ауырлық дәрежесі жоғары қауіпті факторды немесе қауіпті мінез-құлықты байқау. Байқаушының араласуы мен дереу қабылданған шаралар тәуекелдің жойылуын қамтамасыз етуі тиіс.  |
| Қауіпті фактордың ең үздік байқалуы  |  Байқалатын қауіпті фактордың ықтимал салдарының ауырлық дәрежесінің ықтималдығы (атап айтқанда, адамдарға, қоршаған ортаға, ҚМГ компаниялар тобының мүлкіне немесе беделіне зиян келтіру ықтималдығы);  Қауіпті факторды жою және тәуекелді азайту мақсатында, байқаушы араласуы тиіс, араласу оң сипатта болуы тиіс;  Байқалатын жұмыс / учаске, сондай-ақ қауіпті факторды жою/бақылау үшін қабылданған іс-әрекеттер байқаушының лауазымдық міндеттерінің бір бөлігі болмауы тиіс.  |
| Қауіпті мінез-құлықтың ең үздік байқалуы  |  Байқалатын қауіпті іс-әрекеттің/мінез-құлықтың қауіптілік ықтималдығы, салдар ықтималдығы (атап айтқанда, адамдарға, қоршаған ортаға, ҚМГ компаниялар тобының мүлкіне немесе беделіне зиян келтіру ықтималдығы);  Байқаушы араласуы, байқалатын тұлғамен әңгімелесуі, төнген қауіп-қатерлер мен салдар ықтималдығын түсіндіруі, түзету іс-әрекеттері орындалып, жұмыстың қауіпсіздік қағидалары сақталып, жалғасқанына көз жеткізуі тиіс;  Байқалатын жұмыс/учаске, сондай-ақ қауіпті факторды жою/бақылау үшін қабылданған іс-әрекеттер байқаушының лауазымдық міндеттерінің бір бөлігі болмауы тиіс.  |
| ЕҚ, ӨҚ және ҚОҚ саласындағы ең үздік инновациялық ұсыныс | Қызметкердің ең үздік ұсынысы немесе объектінің/бөлімінің немесе ҚМГ компаниялар тобының қызметіне енгізілген инновация. Іріктеу кезінде, келесі критерийлер ескеріледі:  идеяның жаңашылдығы мен бірегейлігі;  оның жүзеге асышылығы мен перспективалылығы;  ЕҚ, ӨҚ және ҚОҚ көрсеткіштеріне әсер ету дәрежесі.  |
| Салдарсыз өткен, ЕҚ, ӨҚ және ҚОҚ бойынша карточкада хабарланған оқиға |  Салдарсыз өткен, кандидат бір тоқсан ішінде ұсынған оқиғалар туралы хабарламалар саны;  Салдарсыз өткен оқиға ауырлығының ықтимал дәрежесі (атап айтқанда, адамдарға, қоршаған ортаға, ҚМГ компаниялар тобының мүлкіне немесе беделіне зиян келтіру ықтималдығы);  Мүмкін болса, байқаушының араласуы.  |

**5.11. Сыйақы рәсімі мен ынталандыру мөлшері**

5.11.1. Ұжымның қатысуымен байқаушыларды «Үздік «Қорғау» картасы» сертификаттарымен жұмыс орындарында марапаттауды:

1) орталық аппаратта – бірінші басшы немесе оның орнындағы тұлға;

2) мердігерлік ұйымда – мердігердің басшысы немесе оның орнындағы тұлға жүзеге асырады.

5.11.2. ҚМГ компанияларының тобындағы бюджеттерде осы мақсаттарға қаражат болған жағдайда, «Үздік «Қорғау» картасы» сертификатымен марапатталған қызметкерлерге немесе мердігерлердің өкілдеріне құнды сыйлықтар басшының немесе оның орнындағы тұлғаның бұйрығының негізінде беріледі, ал 2-ші және 3-ші орын алған қызметкерлер мен мердігердің өкілдері имидждік сыйлықтармен марапатталады.

5.11.3. ҚМГ компанияларының тобының бюджетінде «Үздік «Қорғау» картасы» сертификаттарымен марапатталатын қызметкерлер мен мердігерлерге арналған сыйлықтар сатып алу үшін қаражатты жоспарлауды кадр қызметі ЕҚ, ӨҚ және ҚОҚ қызметінің тиісті өтінімі бойынша жүзеге асырады.

**5.12. Марапаттау рәсімдерінің жариялылығы**

«Үздік «Қорғау» картасы» сертификатымен марапатталған байқаушы туралы мәліметтер ҚМГ компанияларының тобы бойынша:

1) ҚМГ компаниялар тобының корпоративтік ақпараттық порталы мен ақпараттық стендтерінде ақпарат орналастыру;

2) электрондық хабарламаны тарату арқылы таратылады.

 **6. ҚҰЖАТТАРҒА СІЛТЕМЕЛЕР**

|  |  |
| --- | --- |
| 2015ж.23.11 № 414-V  | Қазақстан Республикасының Еңбек кодексі |
| ҚМГ Басқармасының 2016ж.24.05 № 20 хаттамасы  | «ҚазМұнайГаз» ҰК АҚ еңбек қорғау, өнеркәсіптік қауіпсіздік және қоршаған ортаны қорғау саласындағы саясаты |
| ҚМГ Басқармасының 2015ж.30.10 № 54/1 хаттамасы  | «ҚазМұнайГаз» ҰК АҚ қызметкерлерінің еңбек қауіпсіздігі және еңбек қорғау саласындағы «Алтын Қағидалар» кодексі |

**7. ЖАЗБАЛАР НЫСАНДАРЫ**

|  |  |
| --- | --- |
| KMG-F-3557.1-57/RG-3537.1-57 | «Қорғау» картасын толтыру кезеңділігі  |
| KMG-F-3558.1-57/RG-3537.1-57 | «Қорғау» картасының нысаны  |
| KMG-F-3559.1-57/RG-3537.1-57 | «Қорғау» картасын толтыру нұсқаулығы  |
| KMG-F-3560.1-57/RG-3537.1-57 | «Қорғау» картасының бланкілерін орналастыруға арналған қалта мен толтырылған «Қорғау» карталарын жинауға арналған жәшіктің дизайны |
| KMG-F-3561.1-57/RG-3537.1-57 | «Үздік «Қорғау» картасы» сертификатымен марапаттау үшін ең үздік байқаушыны айқындауға арналған бағалау парағы  |
| KMG-F-3562.1-57/RG-3537.1-57 | «Үздік «Қорғау» картасы» сертификатының нысаны  |